ভিভিপ্যাট খারাপ, গঙ্গারামপুরে থমকে ভোটপ্রক্রিয়া

কলকাতা: ভিভিপ্যাট (VVPAT) খারাপ থাকায় ভোটপ্রক্রিয়া বন্ধ রয়েছে বালুরঘাটের (Balurghat Lok Sabha) গঙ্গারামপুর। ঘণ্টাখানেক ভিভিপ্যাট খারাপ থাকায় বালুরঘাটের গঙ্গারামপুরে ৬ নম্বর ওয়ার্ডের ৬৮ নম্বর বুথে ভোটগ্রহণ বন্ধ। গরমে রোদে অপেক্ষায় ভোটাররা। প্রায় ১ ঘণ্টা থমকে ভোটদান প্রক্রিয়া। সমস্যা সমাধানের চেষ্টায় ভোটকর্মীরা। এছাড়াও বালুরঘাটে একাধিক বুথে ইভিএম (EVM) এবং ভিভিপ্যাট বিভ্রাটের অভিযোগ উঠেছে।

আরও পড়ুন: সুকান্তকে দেখেই গো ব্যাক স্লোগান তৃণমূল কর্মীদের

লোকসভা নির্বাচনের দ্বিতীয় ধাপে ১৩ টি রাজ্যের ৮৮টি লোকসভা আসনে ভোট হচ্ছে ৷ বাংলার তিনটি আসনে আজ ভোটগ্রহণ হচ্ছে – দার্জিলিং, রায়গঞ্জ, বালুরঘাট। পশ্চিমবঙ্গ ছাড়াও এই পর্যায়ে ভোট হচ্ছে অসম, বিহার, ছত্তিশগড়, কর্ণাটক, কেরালা, মধ্যপ্রদেশ, মহারাষ্ট্র, মণিপুর, রাজস্থান, ত্রিপুরা, উত্তরপ্রদেশ এবং জম্মু ও কাশ্মীরে। বাংলার ৩ আসেন ভোটের নিরাপত্তা নিয়ে কোনও রকম ঝুঁকি নিতে তাঁরা রাজি নয় কমিশন। সকাল থেকে এই তিন আসনে কড়া নিরাপ্তার মধ্যেই ভোটগ্রহণ শুরু হয়েছে। ভোট শুরু হতেই একের পর এক অভিযোগ জমা পড়তে শুরু করল নির্বাচন কমিশনে (National Election Commission)। সকাল ৮টার মধ্যে ৬০টির বেশি অভিযোগ জমা পড়ল। তার মধ্যে বেশিরভাগটাই রায়গঞ্জ ও বালুরঘাট থেকে। তার মধ্যে ৯০ লশতাংশ অভিযোগ ইভিএম সংক্রান্ত। অনেক জায়গাতে ইভিএম ঠিকঠাক কাজ করছে না বলে অভিযোগ। বালুরঘাট থেকে ২৭টি অভিযোগ জমা পড়েছে। রায়গঞ্জ থেকে ৩১টি অভিযোগ জমা পড়েছে। ইভিএম ভিভিপ্যাট ছাড়াও কেন্দ্রীয় বাহিনীর বিরুদ্ধে বিভিন্ন জায়গায় অভিযোগ জমা পড়ছে। তারা ভোটদানে বাধা দিচ্ছে বলে অভিযোগ। বালুরঘাটের তপনের পতিরাম গার্লস স্কুলের ১০০ নম্বর বুথে সুকান্তকে ঘিরে গো ব্যাক স্লোগান দিলেন তৃণমূল কর্মীরা। বিজেপি এবং তৃণমূলের অভিযোগ ও পাল্টা অভিযোগে উত্তপ্ত হয়ে উঠেছে এলাকা। অন্যান্য রাজ্যের তুলনায় পশ্চিমবঙ্গে মোটের উপর শান্তিপূর্ণ নির্বাচন হচ্ছে।